Պատգամավորներն այնուհետեւ քննարկել են ՀՀ ԱԺ պատգամավոր Միհրան Պողոսյանի հեղինակած «Վարչական իրավախախտումների վերաբերյալ ՀՀ օրենսգրքում փոփոխություն եւ լրացում կատարելու մասին» օրինագիծը: Առաջարկվում է կատարել լրացում, ըստ որի, վարչական իրավախախտում կատարելու համար նշանակված տուգանքը խախտողի կողմից ոչ ուշ, քան տուգանք նշանակելու մասին որոշումը նրան հանձնելու օրվանից հետո ութ օրվա ընթացքում մուծելու դեպքում վճարվում է վարչական ակտով նշանակված տուգանքի գումարի կեսը: Բացառություն կկազմեն սահմանված կարգով տարաժամկետված, գանգատարկված եւ բողոքարկված վարչական ակտերը, ինչպես նաեւ 44.1-րդ, 44.2-րդ, 45-րդ, 46-րդ, 47-րդ, 47.1-րդ, 47.3-րդ, 47.8-րդ, 49-րդ, 50-րդ, 51-րդ, 52-րդ, 53-րդ, 89-րդ, 91-րդ, 92-րդ, 93-րդ, 110.2-րդ հոդվածներով, 124-րդ հոդվածի 26-րդ եւ 31-րդ մասերով, 126-րդ, 128-րդ, 176-րդ, 177-րդ, 205-րդ հոդվածներով նախատեսված արարքների համար նշանակված տուգանքները եւ 112.2-րդ հոդվածով, 124-րդ հոդվածի 14-րդ եւ 18-րդ մասերով նախատեսված արարքները՝ վարչական տույժի նշանակման օրվանից հետո` մեկ տարվա ընթացքում կրկին կատարելու համար նշանակված տուգանքների: